**ΠΡΟΣ:**

**Τις σχολικές μονάδες της δευτεροβάθμιας εκπαίδευσης**

**& τα ελληνικά σχολεία του εξωτερικού**

**ΠΡΟΣΚΛΗΣΗ**

Το Μουσείο Ιστορίας Πανεπιστημίου Αθηνών σας προσκαλεί στη διαδικτυακή συνάντηση που θα πραγματοποιηθεί την **Τρίτη 13 Σεπτεμβρίου 2022, στις 13:00** (ώρα Ελλάδας)με τίτλο: **Μουσείο Ιστορίας Πανεπιστημίου Αθηνών: παρουσίαση του 7ου μαθητικού διαγωνισμού «*τα εκθέματα του μουσείου μέσα από τα μάτια των μαθητών».***

Ο διαγωνισμός πραγματοποιείται για έβδομη χρονιά και για φέτος διεξάγεται (με φυσική παρουσία ή διαδικτυακά) σε συνεργασία με τo **Τμήμα Φαρμακευτικής και το** **Μουσείο Φαρμακολογίας** **του Εθνικού και Καποδιστριακού Πανεπιστημίου Αθηνών (ΕΚΠΑ).** Απευθύνεται σε **μαθητές δευτεροβάθμιας εκπαίδευσης όλων των σχολείων της χώρας και των ελληνικών σχολείων του εξωτερικού.** Το θέμα του φετινού διαγωνισμού (2022-23) είναι: ***Η παρασκευή ενός φαρμάκου σε καιρούς πανδημίας: μια μάχη με τον χρόνο.***

Ο σκοπός της διαδικτυακής συνάντησης είναι η επικοινωνία του διαγωνισμού στις σχολικές μονάδες της δευτεροβάθμιας εκπαίδευσης και στα σχολεία της ομογένειας. Συγκεκριμένα, θα παρουσιαστούν το σκεπτικό, ο στόχος, η διαδικασία της εκπαιδευτικής δράσης, προτάσεις από προηγούμενους διαγωνισμούς και το θέμα του φετινού διαγωνισμού.

Στην παρουσίαση θα συμμετέχουν μέλη της κριτικής επιτροπής: Χάρις Λιάπη, διευθύντρια του Μουσείου Φαρμακολογίας, Καθηγήτρια Φαρμακολογίας, Ευάγγελος Καραλής, Αναπληρωτής Καθηγητής του Τομέα Φαρμακευτικής Τεχνολογίας του Τμήματος Φαρμακευτικής, Δρ Ευάγγελος Παπούλιας, Προϊστάμενος του Τμήματος Μουσείων και Ιστορικών Αρχείων ΕΚΠΑ, Δρ Φαίη Τσίτου, μουσειοπαιδαγωγός-επιμελήτρια (Μουσείο Ιστορίας Πανεπιστημίου Αθηνών).

Ο σύνδεσμος της συνάντησης είναι:

Meeting link: <https://uoa.webex.com/uoa/j.php?MTID=mffa9728fe247a5d1c17a3e9e95c6aff1>

Meeting number:2733 084 9797

Password: sW3T3jp9bTr

Σας παρακαλούμε πολύ να μας ενημερώσετε για τη συμμετοχή σας στη διαδικτυακή συνάντηση αποστέλλοντας, το συντομότερο δυνατό, ηλεκτρονικό μήνυμα (όνομα, επώνυμο, φορέας, e-mail) στην παρακάτω διεύθυνση: ftsitou@uoa.gr

Με εκτίμηση,

Φαίη Τσίτου.

Μουσείο Ιστορίας Πανεπιστημίου Αθηνών

τηλ.: 210 3689506 - email: ftsitou@uoa.gr

**Σημ.:** Ο σύνδεσμος για την προκήρυξη του διαγωνισμού είναι εδώ <http://www.historymuseum.uoa.gr/fileadmin/historymuseum.uoa.gr/uploads/TELIKO_PROKIRYXI_Mathitikos_Diagonismos_EKPA_2022-2023.pdf> και ο σύνδεσμος για οπτικό υλικό από την παρουσίαση είναι εδώ <https://share.uoa.gr/scratch/all-download/7os_Math_Diag.pdf>